SAPPE ดีด 4% รับบาทอ่อนค่า-ยอดขายตปท.พุ่ง โบรกชูเป้า 34 บ.
SAPPE ดีด 4% รับบาทอ่อนค่า-ยอดขายตปท.พุ่ง โบรกคาดกำไรไตรมาส 1 แตะ 121 ลบ. โต 40% แนะนำราคาเป้าหมาย 34 บ.
SAPPE ดีด 4% รับบาทอ่อนค่า-ยอดขายตปท.พุ่ง โบรกคาดกำไรไตรมาส 1 แตะ 121 ลบ. โต 40% แนะนำราคาเป้าหมาย 34 บ.
5 พ.ค. 2565

ผู้สื่อข่าวรายงานว่าวันนี้ (5 พ.ค. 2565) ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 16:25 น. อยู่ที่ระดับ 32.25 บาท เพิ่มขึ้น 1.25 บาท หรือ 4.03% โดยทำจุดสูงสุดที่ 32.75 บาท และทำจุดต่ำสุดที่ 31 บาท ด้วยมูลค่าการซื้อขาย 80.11 ล้านบาท

โดยราคาหุ้น SAPPE เด้งกลับร้อนแรงหลังจากปรับฐานก่อนหน้า ส่วนหนึ่งยังคงได้รับอานิสงส์จากประเด็นเงินบาทอ่อนค่าต่อเนื่อง เนื่องด้วยบริษัทฯ เป็นผู้ส่งออกสินค้าไปยังต่างประเทศ อย่างไรก็ตามเมื่อเฟดมีการปรับขึ้นอัตราดอกเบี้ย 0.50% เป็นครั้งใหญ่ในรอบกว่า 20 ปี ซึ่งสอดคล้องกับนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ โนมูระ พัฒนสิน ที่มองว่า การปรับขึ้นดอกเบี้ยของเฟด จะกดดันให้ค่าเงินบาทอ่อนค่าลงอีก อย่างไรก็ตามจะยังส่งผลดีต่อหุ้นกลุ่มส่งออก อย่างเช่นตัว SAPPE 
ขณะเดียวกันก่อนหน้านี้เมื่อวันที่ (21 เม.ย.2565) มีการระบุว่า SAPPE ดำเนินแผนธุรกิจช่วง 3 ปีเป็นเชิงรุก พร้อมลุยตลาดต่างประเทศต่อเนื่องทั้งเอเชีย, ยุโรป, US และสินค้าเชิงนวัตกรรมที่เติบโตตามกระแสรักสุขภาพ
ทั้งนี้ทางฝ่ายวิจัยประเมินกำไรปี 2565 อยู่ที่ 493 ล้านบาท เพิ่มขึ้น 18% จากงวดเดียวกันของปีก่อน ซึ่งระยะสั้นคาดกำไรไตรมาส 1/2565 อยู่ที่ 121 ล้านบาท เพิ่มขึ้น 40% จากงวดเดียวกันของปีก่อน และเพิ่มขึ้น 118% จากไตรมาสก่อน มาจากยอดขายต่างประเทศโตแรง หนุนรายได้โตแรง และประโยชน์จากขนาดช่วยชดเชยอัตรากำไรที่เริ่มมีผลกระทบจากต้นทุนแพ็คเก็จจิ้ง แนะนำราคาเป้าหมาย 34 บาท